Міхась Клімковіч

**Міха́сь Клімко́віч** (**Міхаі́л Мікала́евіч**; , в. Сялітранка, цяпер Барысаўскі раён, Мінская вобласць, Беларусь — , Мінск) — беларускі паэт, драматург, празаік, крытык, аўтар тэксту гімна БССР — «Мы, беларусы».

## Біяграфія 
Нарадзіўся ў вёсцы Сялітранка Барысаўскага павета ў сялянскай сям’і. У 1915 годзе скончыў Барысаўскае вышэйшае чатырохкласнае вучылішча. Здаў экстэрнам экзамен на званне народнага настаўніка. Настаўнічаў у Барысаўскім павеце (1915—1921). Служыў у Чырвонай Арміі (1921—1923), потым ізноў настаўнічаў. Працаваў на партыйнай і прафсаюзнай рабоце. У 1932—1934 гадах — старшыня арганізацыйнага камітэта, а ў 1934—1939 гадах — першы старшыня праўлення Саюза пісьменнікаў БССР. У канцы 1936 годзе, у час палітычных рэпрэсій, быў абвінавачаны ў сувязях з «трацкістамі і нацдэмамі», таму спрабаваў скончыць жыццё самагубствам (перарэзаў сабе горла).

У 1943—1947 гадах быў галоўным рэдактарам Дзяржаўнага выдавецтва БССР у Маскве, потым — у Мінску. Літаратурны кансультант Саюза пісьменнікаў БССР (1947—1954).

Член РКП(б) з 1920 года. Старшыня рэвізійнай камісіі КПБ (1930—1932). У 1932—1937 гадах кандыдат у члены ЦК КП(б)Б. Член ЦВК БССР у 1931—1938 гадах.

Памёр 5 лістапада 1954 года. Пахаваны ў Мінску на Вайсковых могілках.

## Творы 
 у Мінску]]
* Паэма «14 слуцкіх»
* Вершаваныя п’есы: «Кацярына Жарнасек» (ставілася ў Тэатры імя Я. Купалы), «Адплата», «Уся ўлада Саветам»
* Драматычная трылогія «Георгій Скарына» (ставілася ў Тэатры імя Я. Купалы)
* П’еса «Адплата»
* Лібрэта да опер і балетаў: «Князь-возера», «Кастусь Каліноўскі», «Апошні вечар на хутары», аднаактовак «На віленскім шляху», "На скрыжаванні дарог, «Маленькая хмарка»
* Пераклады на беларускую мову твораў рускіх, украінскіх, польскіх, літоўскіх аўтараў і інш.

Друкаваўся з 1926 года.

Аўтар слоў да песні Несцера Сакалоўскага «Мы, беларусы» (1944), зацверджанай Дзяржаўным гімнам БССР (1955).

У 1946 годзе ў дзяржаўным выдавецтве БССР выйшаў зборнік прозы Міхася Клімковіча «Лясное возера». Апрацаваў зборнік «Беларускія народныя казкі» (1946). У 1947 г. выйшаў зборнік «Драматычныя паэмы». У 1959 годзе выдадзены Збор твораў у 2 тамах.

Даследаваў беларускую літаратуру. Аўтар прац «Літаратура Савецкай Беларусі за 15 год» (1934), «Аб жыватворчым уплыве рускай літаратуры на беларускую літаратуру» (1953), «Літаратурна-крытычныя артыкулы» (1962).

## Сям’я 
* Жонка — Марыя Язэпаўна Клімковіч (25.01.1905 — 29.10.1996).
* Дачка — Мая Міхайлаўна Клімковіч (1927—2014).
* Дачка — Святлана Міхайлаўна Клімковіч (26.08.1935 — 27.01.2001).

## Крыніцы 
## Літаратура 
* 
* Міхась Клімковіч // 
* 

## Спасылкі 
* «Мы, беларусы!» (Частка 1)  // «Крупскі веснік», 28 студзеня 2019
* «Мы, беларусы!» (Частка 2)  // «Крупскі веснік», 8 лютага 2019
* Максім Клімковіч: Павінен быць іншы гімн // «Новы Час», 22 снежня 2015
* Семейный альбом. Путешествие с Максимом Климковичем // «СБ», 13 кастрычніка 2010

Катэгорыя:Крытыкі СССР
Катэгорыя:Крытыкі Беларусі
Катэгорыя:Крытыкі паводле алфавіта
Катэгорыя:Паэты СССР
Катэгорыя:Паэты Беларусі
Катэгорыя:Драматургі СССР
Катэгорыя:Драматургі Беларусі
Катэгорыя:Пісьменнікі СССР
Катэгорыя:Пісьменнікі Беларусі
Катэгорыя:Літаратуразнаўцы СССР
Катэгорыя:Літаратуразнаўцы Беларусі
Катэгорыя:Беларускамоўныя паэты
Катэгорыя:Беларускамоўныя пісьменнікі
Катэгорыя:Перакладчыкі паэзіі на беларускую мову
Катэгорыя:Перакладчыкі СССР
Катэгорыя:Перакладчыкі Беларусі
Катэгорыя:Перакладчыкі з рускай мовы
Катэгорыя:Старшыні Рэвізійнай камісіі КПБ
Катэгорыя:Члены ЦВК БССР
Катэгорыя:Кандыдаты ў члены ЦК КПБ